CELEX: 62008TN0092
Language: et
Date: 2008-02-22 00:00:00
Title: Kohtuasi T-92/08: 22. veebruaril 2008 esitatud hagi — Küprose Vabariik versus Euroopa Ühenduste Komisjon

7.6.2008   
            
            
               ET
            
            
               Euroopa Liidu Teataja
            
            
               C 142/28
            
         22. veebruaril 2008 esitatud hagi — Küprose Vabariik versus Euroopa Ühenduste Komisjon
   (Kohtuasi T-92/08)
   (2008/C 142/51)
   Kohtumenetluse keel: kreeka
   Pooled
   
      Hageja: Küprose Vabariik (esindaja: P. Kliridis)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada hanketeade EuropeAid/126111/C/SER/CY, millega kuulutati välja hange nimetusega „Technical Assistance to support the ongoing reform of the primary and secondary education sector” ja mis avaldati ligikaudu 14. detsembril 2007 Europeaid veebilehel http://ec.europa.eu/europeaid/tender/data/ ainult inglise keeles, ning tühistada nimetatud hanketeate punktid 5 ja 28.2;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hageja väidab, et vaidlusalune hanketeade on ebaseaduslik järgmistel põhjustel:
   
               —
            
            
               esiteks ületas komisjon oma otsuse õigusliku aluse — nõukogu 27. veebruari 2006. aasta määrust (EÜ) nr 389/2006, millega luuakse rahalise toetuse programm Küprose türgi kogukonna majandusarengu soodustamiseks ja millega muudetakse määrust (EÜ) nr 2667/2000 Euroopa Ülesehitusameti kohta — piire ja/või rikkus seda alust (1);
            
         
               —
            
            
               teiseks on hanketeade vastuolus EÜ artikliga 299, muudetud Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimusi käsitleva akti (2) („2003. aasta ühinemisakt”) artikliga 19 ja 2003. aasta ühinemisaktile (3) lisatud protokolliga nr 10 Küprose kohta;
            
         
               —
            
            
               kolmandaks on nimetatud hanketeade vastuolus kohustuslikult järgitavatest rahvusvahelise õiguse normidest tulenevate kohustustega ja ÜRO Julgeolekunõukogu resolutsioonidega 541(1983) ja 550(1984);
            
         
               —
            
            
               neljandaks on hanketeade vastuolus Euroopa Liidu institutsioonide ja liikmesriikide vahelise lojaalse koostöö põhimõttega, mis on sätestatud EÜ artiklis 10; ja
            
         
               —
            
            
               viiendaks ei avaldatud hanketeadet Euroopa Liidu Teatajas.
            
         
      (1)  ELT L 65, lk 5.
   
      (2)  EÜT 2003 L 236, lk 33.
   
      (3)   EÜT 2003 L 236, lk 955.